આ ફિલ્મ ફૂવડ કૉમેડી છે કે સંવેદનશીલ પારિવારિક એ સવાલ સતત હેલિકૉપ્ટરની જેમ માથે ઘૂમરાતો રહે છે, કેમ કે આડકતરી રીતે આપણને એવો મેસેજ મળે છે કે સંવેદના આપણે માત્ર અભિષેકના પરિવાર પ્રત્યે જ રાખવાની છે બાકીનાં પાત્રો તો ઠીક મારા ભૈ. જેમ કે ફિલ્મમાં જ સિનિયર અભિનેત્રી સીમા પાહવાના પતિનું મૃત્યુ થાય તો એને સાવ વાહિયાત કૉમેડી બનાવી દેવામાં આવે; જેમાં પતિનું મોત જોઈને પત્ની કહે, ઓયે, ઇસકા તો ધી એન્ડ હો ગયા. ઘરમાં લાશ પડી હોય અને બહાર બધા મીઠાઈઓ ખાતા હોય, સ્મશાનયાત્રામાં લાશ દડો કૅચ કરે, લોકો નનામીના ફોટો પાડે... આઇ મીન, યે ક્યા હો રહા હૈ?